รัฐบาลไทย-ข่าวทำเนียบรัฐบาล-พม. จัดโครงการอบรมพัฒนาศักยภาพผู้นำชุมชนริมคลองลาดพร้าว บางซื่อ คลองเปรมประชากร เพื่อขับเคลื่อนการพัฒนาแกนนำและชาวชุมชนให้สามารถลุกขึ้นมาจัดการแก้ไขปัญหาได้ด้วยตนเอง
วันจันทร์ที่ 19 มิถุนายน 2560
พม. จัดโครงการอบรมพัฒนาศักยภาพผู้นําชุมชนริมคลองลาดพร้าว บางซื่อ คลองเปรมประชากร เพื่อขับเคลื่อนการพัฒนาแกนนําและชาวชุมชนให้สามารถลุกขึ้นมาจัดการแก้ไขปัญหาได้ด้วยตนเอง
พม. จัดโครงการอบรมพัฒนาศักยภาพผู้นําชุมชนริมคลองลาดพร้าว บางซื่อ คลองเปรมประชากร เพื่อขับเคลื่อนการพัฒนาแกนนําและชาวชุมชนให้สามารถลุกขึ้นมาจัดการแก้ไขปัญหาได้ด้วยตนเอง
เมื่อวันที่ 17 มิ.ย.60เวลา 09.00 น. ที่ห้องประชุมไพบูลย์วัฒนศิริธรรม สถาบันพัฒนาองค์กรชุมชน ถนนนวมินทร์ บางกะปิ กรุงเทพฯ นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิด “โครงการอบรมพัฒนาศักยภาพผู้นําชุมชนริมคลองลาดพร้าว บางซื่อ คลองเปรมประชากร” โดยมีวัตถุประสงค์เพื่อให้แกนนําและชาวชุมชนสามารถลุกขึ้นมาจัดการแก้ไขปัญหาได้ด้วยตนเอง เกิดการสร้างความเข้มแข็งในการร่วมขับเคลื่อนงาน โดยชุมชนเป็นแกนหลักอย่างยั่งยืน รวมทั้งเพิ่มประสิทธิภาพการพัฒนาคุณภาพชีวิตชุมชนริมคลอง และสร้างการรับรู้และทําความเข้าใจการพัฒนาที่อยู่อาศัยชุมชนริมคลอง ซึ่งจัดขึ้นระหว่างวันที่ 17-18 มิถุนายน 2560 โดยมีผู้เข้าร่วมโครงการฯ ประกอบด้วย ผู้นําชุมชนริมคลองลาดพร้าว บางซื่อ และคลองเปรมประชากร หน่วยงานภาคีที่เกี่ยวข้อง ทหาร ตํารวจ สํานักงานเขต สหกรณ์ และเจ้าหน้าที่สถาบันพัฒนาองค์กรชุมชน (พอช.) จํานวนประมาณ 100 คน
นายไมตรี กล่าวว่า ตามที่รัฐบาลมีนโยบายเร่งด่วนในเรื่องการแก้ไขปัญหาชุมชนบุกรุกริมคลอง และการแก้ไขปัญหาน้ําท่วมในเขตกรุงเทพฯ และปริมณฑล โดยจะมีการรื้อย้ายบ้านเรือนที่รุกล้ําริมคลองลาดพร้าว ซึ่งเป็นที่ดินที่ราชพัสดุดูแล และสร้างเขื่อนริมคลอง เพื่อให้การระบายน้ําเป็นไปโดยสะดวก โดยมอบหมายให้กระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน) (พอช.) รับผิดชอบเรื่องการพัฒนาที่อยู่อาศัยชุมชนริมคลอง ซึ่งมีเป้าหมาย 3 คลอง คือ คลองลาดพร้าว คลองบางซื่อ และคลองเปรมประชากร รวมทั้งสิ้น 81 ชุมชน 11,004 ครัวเรือน มีผู้รับผลประโยชน์ 64,869 คน (เป้าหมายปี 2560 จํานวน 50 ชุมชน 6,419 ครัวเรือน) เพื่อให้มีคุณภาพชีวิตความเป็นอยู่ที่ดี มีที่อยู่อาศัยเป็นของตนเองแบบถูกกฎหมาย ไม่บุกรุกที่ดินรัฐ จากเป้าหมายภายในสิ้นปีนี้ จํานวน 33 ชุมชน รวม 3,672 ครัวเรือน และจะก่อสร้างให้แล้วเสร็จตามแผนงานระยะเวลา 3 ปี (พ.ศ.2559-2561) รวมเป้าหมาย 52 ชุมชน จํานวน 7,081 ครัวเรือน ซึ่งขณะนี้ดําเนินการไปแล้ว 11 ชุมชน รวม 763 ครัวเรือน
นายไมตรี กล่าวต่ออีกว่า การพัฒนาที่อยู่อาศัยชุมชนริมคลอง ตามแนวทางประชารัฐ เป็นการร่วมมือของทุกภาคส่วน มีหลายหน่วยงานทั้งภาครัฐและเอกชนที่เข้ามาร่วมการทํางานและให้การสนับสนุน เช่น กระทรวงการพัฒนาสังคมฯ สถาบันพัฒนาองค์กรชุมชน คณะรักษาความสงบแห่งชาติ กองทัพบก กระทรวงมหาดไทย สํานักงานตํารวจแห่งชาติ กรุงเทพมหานคร กรมส่งเสริมสหกรณ์ การเคหะแห่งชาติ การประปานครหลวง และการไฟฟ้านครหลวง เป็นต้น ส่วนภาคเอกชน เช่น บริษัทอิตาเลี่ยน-ไทย เสนากรุ๊ป ซีพี และทีโอเอ เป็นต้น นอกจากการทํางานร่วมกันของหน่วยงานต่างๆแล้ว ภาคประชาชนก็ต้องมีส่วนร่วมในการพัฒนาที่อยู่อาศัยตามโครงการบ้านประชารัฐริมคลองด้วย โดยเฉพาะผู้นําชุมชนจะต้องมีส่วนในการชักชวนให้พี่น้องในชุมชนเข้ามาร่วมกันพัฒนาชุมชนของตนเอง เพื่อนําไปสู่บ้านใหม่ที่สวยงาม มีความมั่นคง มีสิ่งแวดล้อมที่ดี เช่น ร่วมการบําบัดน้ําเสีย ไม่ทิ้งขยะ หรือสิ่งปฏิกูลลงในคลอง
"ทั้งนี้หากผู้นําชุมชนมีความเข้มแข็ง เสียสละ มุ่งมั่นตั้งใจทํางาน และมีความโปร่งใส เชื่อว่าโครงการพัฒนาที่อยู่อาศัยชุมชนริมคลอง จะประสบความสําเร็จตามเป้าหมายที่วางไว้ จะเป็นการสร้างอนาคตใหม่ให้แก่ลูกหลาน รวมทั้งยังเป็นการคืนครองให้แก่สังคม ทําให้คลองมีความสวยสะอาด น้ําสามารถระบายได้ดี ไม่เกิดปัญหาน้ําท่วมอีกต่อไป" นายไมตรี กล่าวในตอนท้าย